日講起居注官

日講起居注官 ， 是清代起居注館之專職記注官 。 掌記載皇帝言行及修起居注 。 康熙九年 ( 1670年 ) 設起居注館 ， 以日講官兼充起居注官 ， 故名 。 日講很少舉行 ， 日講官遂爲專職記注官 ， 「 日講 」 僅成其例帶之虛銜 。 額設滿十人 、 漢十二人 ， 除翰林院掌院學士和詹事府詹事照例兼充外 ， 餘由翰 、 詹各官內簡充 。 凡皇帝坐朝或舉行典禮 、 祭祀 ， 記注官皆輪班侍值 ， 出行則請旨扈從 ， 退而記載 。 編成之起居注每年底進呈 ， 發下後送內閣存儲 ， 副本留翰林院 。 Category: 清朝中央官職 *